open-index/open-wikipedia-markdown huggingface dataset:
Kilimanjaron lumet (vuoden 2011 elokuva)

**Kilimanjaron lumet** () on Robert Guédiguianin ohjaama ranskalainen draamaelokuva vuodelta 2011, joka perustuu Victor Hugon runoon *Les pauvres gens*.

Elokuva palkittiin vuonna 2011 Euroopan parlamentin LUX-palkinnolla (*European Parliament LUX Award*).

## Tarina

Michel (Jean-Pierre Darroussin) on ammattiyhdistysaktivi, joka uskoo solidaarisuuteen. Hän joutuu tekemään ikävän tehtävän ja valitsemaan, ketkä työpaikalla irtisanotaan. Hän tekee valinnan arpomalla, mutta solidaarisuuden vuoksi huijaa, että sattumalta hänen oma nimensä osuu lopputilin saavien joukkoon. Hän jää näin vapaaehtoisesti töistä pois, vaikka se tarkoittaa hänelle eläkkeen menetystä. 

Jäätyään töistä pois Michel, joka on ollut vaimonsa Marie-Clairen (Ariane Ascaride) kanssa naimisissa yli 30 vuotta, järjestää juhlat sen kunniaksi. Juhliin on kutsuttu sukua, lapset ja lastenlapset sekä entisiä työtovereita. He saavat juhlissa suvulta lahjaksi liput Kilimanjarolle Tansaniaan ja matkakassan kulujen kattamiseksi siellä.

Kun Michel ja Marie-Claire ennen matkaa viettävät iltaa pelaten korttia Marie-Clairen siskon Denisen (Marilyne Canto) ja Michelin ystävän Raoulin (Gérard Meylan) kanssa, sisään hyökkää kaksi naamioitunutta ryöstäjää, jotka pahoinpitelevät heidät ja vievät rahat, joilla heidän oli tarkoitus maksaa kulut Kilimanjaron-matkalla. Kun myöhemmin paljastuu, että toinen ryöstäjistä on Michelin entinen työtoveri, joka irtisanottiin, Michel alkaa miettiä ryöstön motiiveja ja miten tältä olisi vältytty.

## Rooleissa

Lähde: 

## Lähteet

## Aiheesta muualla
* 
* 
* 
*
Antonio Bacci

**Antonio Bacci** (4. syyskuuta 1885 Giugnola – 20. tammikuuta 1971 Vatikaani) oli italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Firenzen arkkihiippakuntaan 9. elokuuta 1909 ja ylennettiin kardinaaliksi 28. maaliskuuta 1960, jolloin hän sai nimityksen Sant'Eugenion kardinaalidiakoniksi.

5. huhtikuuta 1962 Bacci sai nimityksen Colonia in Cappadocian titulaariarkkipiispaksi, ja hänet konsekroi piispaksi 19. huhtikuuta paavi Johannes XXIII, jota avustivat Giuseppe Pizzardo ja Benedetto Aloisi Masella. Samana päivänä hän kuitenkin erosi titulaariarkkihiippakunnan johdosta.

Bacci osallistui Vatikaanin toiseen kirkolliskokoukseen ja vuoden 1963 konklaaviin. Hän toimi kirkon kirjesihteerinä vuosina 1931–1960 ja oli kardinaaliprotodiakoni vuosina 1970–1971.

Bacci oli Vatikaanin johtava latinan asiantuntija. Hän julkaisi neljä painosta latinan sanakirjasta (*Lexicon vocabulorum quae difficilius latine redduntur*), jossa oli myös kardinaalin itsensä käyttöön ottamia termejä, kuten *gummis salivaria* (purukumi). Bacci vastusti kansankielisiä messuja ja tulikin tunnetuksi myös osallistumisestaan Ottavianin interventioon. Siinä hän Alfredo Ottavianin kanssa lähetti paavi Paavali VI:lle kirjeen, jossa arvosteltiin Vatikaanin toisen kirkolliskokouksen messu-uudistusta.

## Lähteet
Pyhäjärven Pohti

**Pyhäjärven Pohti** on pyhäjärveläinen urheiluseura. Se perustettiin vuonna 1934 nimellä Parkkiman Pohti ja seuran nykyinen nimi otettiin käyttöön kymmenen vuotta myöhemmin. Paini on ollut seuran päälajina alusta alkaen, vaikka nykyisellään toiminta lajin parissa onkin hiljentynyt. Nykyisin tärkeitä lajeja ovat painin lisäksi lentopallo, jääkiekko, hiihto, jalkapallo, pesäpallo ja yleisurheilu, minkä lisäksi lajivalikoimissa ovat jousiammunta, suunnistus ja tennis.

## Tunnettuja pohtilaisia
*Miska Humaloja, jääkiekkoilija
*Sampo Joro, jääkiekkoilija
*Pasi Kouvalainen, jääkiekkoilija
*Rami Oravakangas, juoksija
*Helena Takalo, hiihtäjä, olympiavoittaja
*Tuomas Tervonen, pesäpalloilija
*Matti Viitala, korkeushyppääjä

## Lähteet

## Aiheesta muualla
* Seuran kotisivut
Syvällistä ja pinnallista

**Syvällistä ja pinnallista: Teoria, empiria ja kausaalisuus sosiaalitutkimuksessa** on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2004. Kirja jatkaa teosten *Pirullinen positivismi* (1997) ja *[[Pirullisen positivismin paluu]]* (2000) aiheiden käsittelyä.

## Lähteet
* 

## Aiheesta muualla
* Ilkka Pyysiäinen: Sosiaalitieteen sietämätön keveys. Agricola 12.11.2004.
Allegoria (maalaus)

**Allegoria** on Reino Hietasen vuonna 1967 tekemä kollaasi guassilla ja tussilla paperille. Tämä kooltaan 160×120 cm työ on kiinnitetty kovalevylle ja se ostettiin valmistumisvuotenaan 1967 Ateneumin taidemuseon kokoelmiin.

Taiteilija sanoo pyrkineensä kuvaamaan kaupunkielämän kiirettä, elintason perässä juoksemista ja yksilön sulautumista massoihin. Siinä on nähtävissä vanhan kirkkotaiteen vaikutusta. Suurin osa maalauksen ihmisiä kuvaavista päistä on sijoitettu kuin alkeellisen kirkkorakennuksen sisään. Rakennus on kuin yhteyttä ylläpitävä suoja, jonka ulkopuoleltakin kyllä löytyy yksilöitä. Kaikki maalauksen päät tai napit on aseteltu kangasmaisten pohjien päälle. Viivoitukset kulkevat eri alueilla eri suuntiin ja on kuin ompelukoneen saumat liittäisivät ne toisiinsa.

Taiteilija kutsui tämän ajan teoksiaan lokeromaalauksiksi.

## Lähteet
* Huusko, Timo: Reino Hietanen: Allegoria. Teoksessa *Ateneum-opas*. Toim. Timo Huusko, 2007, s. 131.

## Aiheesta muualla
*Suomen Kansallisgalleria - Taidekokoelmat: Allegoria
Rantasalmen Urheilijat

**Rantasalmen Urheilijat** on rantasalmelainen urheiluseura, joka on perustettu vuonna 1926. Nykyisin seuraan kuuluu yhdeksän jaostoa, jotka ovat hiihto, jalkapallo, jääkiekko, lentopallo, pesäpallo, soutu, suunnistus, tennis ja yleisurheilu.

## Lähteet

## Aiheesta muualla
Seuran kotisivut
Postmodernin lumo

**Postmodernin lumo** on kokoelma sosiologi Zygmunt Baumanin kirjoituksia, joka ilmestyi vuonna 1996 Vastapainon kustantamana.

## Lähteet

## Aiheesta muualla
* Heikki Hellman: Unohda derridada, ymmärrä asia. Helsingin sanomat 20.2.1997.
* Riikka Jokinen: Postmodernin mahdollisuus?  Niin & näin 2/1997.
* Markku Soikkeli: Identiteetti on raskas velvollisuus. Kulttuurintutkimus 1997.
Sosiologinen ajattelu

**Sosiologinen ajattelu** () on Zygmunt Baumanin vuonna 1990 ilmestynyt kirja sosiologiasta.

## Lähteet

## Aiheesta muualla
* Erkki Kylmänen: Mitä eroa on veljellä ja pankkiirilla?  Helsingin sanomat 26.4.1998.
* Teemu Taira: Kulttuuriteoriaa jokaiselle. Agricola 8.12.1997.
* What is it to ‘Think Sociologically’? Socioscope.
Mesa/Boogie

**Mesa/Boogie** (myös tunnettu nimellä **Mesa Engineering**) on kitara- ja bassovahvistimia valmistava Kalifornialainen yritys.

Mesa aloitti toimintansa Randall Smithin johdolla vuonna 1969 pienenä huoltoliikkeenä, joka modifioi Fenderin kombovahvistimia. Smithin modifioinnit lisäsivät vahvistimien tulotasoa, mikä teki vahvistimista paljon kovaäänisempiä ja loi niille aikaansa nähden omalaatuisen harmonisen, säröytyneen äänen. Alkuaikojen asiakkaisiin kuuluivat Carlos Santana ja Keith Richards, joiden kautta Mesa Boogie sai nopeasti maineen loistavana vahvistinvalmistajana. 

Mesa Boogie -vahvistimia käyttävät monet tunnetut artistit, kuten Stam1nan Pekka Olkkonen, Foo Fightersin Dave Grohl ja Mokoman Kuisma Aalto. Myös edesmennyt Kurt Cobain käytti Mesa/Boogien vahvistimia. Nirvanan Nevermind -levyllä pääasiallinen kitaravahvistin oli Mesa Boogie Studio .22 -etuvahvistin. Mesa Boogien vahvistimet ovat nykyisin erityisesti metallimuusikoiden suosiossa.

## Lähteet

## Aiheesta muualla

* Virallinen sivusto
Antonio Montero Moreno

**Antonio Montero Moreno** (28. elokuuta 1928 Churriana de la Vega – 16. kesäkuuta 2022) oli espanjalainen roomalaiskatolinen arkkipiispa. Hänet vihittiin papiksi 19. toukokuuta 1951 ja nimitettiin Sevillan arkkihiippakunnan vihkipiispaksi sekä Regianan titulaaripiispaksi 4. huhtikuuta 1969. Piispaksi konsekroinnin suoritti 17. toukokuuta José María Bueno y Monreal, jota avustivat Vicente Enrique y Tarancón ja Rafael García y García de Castro.

Montero Moreno sai 3. toukokuuta 1980 nimityksen Badajozin piispaksi. 28. heinäkuuta 1994 hiippakunta korotettiin arkkihiippakunnaksi ja nimettiin Mérida-Badajoziksi. Montero Moreno jatkoi toimintaansa sen arkkipiispana, kunnes jäi eläkkeelle 9. heinäkuuta 2004. Hänen seuraajakseen nimitettiin samana päivänä Santiago García Aracil.

Montero Moreno oli Salamancan paavillisen yliopiston kunniatohtori. Hän omisti suuren osan elämästään työlle viestinnän parissa.

## Lähteet
Santiago García Aracil

**Santiago García Aracil** (8. toukokuuta 1940 Valencia – 28. joulukuuta 2018 Valencia) oli espanjalainen roomalaiskatolinen arkkipiispa. Hänet vihittiin papiksi Valencian arkkihiippakuntaan 21. syyskuuta 1963 ja nimitettiin sen vihkipiispaksi sekä Croaen titulaaripiispaksi 20. marraskuuta 1984. Piispaksi vihkiminen seurasi 27. joulukuuta. Pääkonsekraattorina toimi Miguel Roca Cabanellas, jota avustivat Gabino Díaz Merchán ja Rafael González Moralejo.

García Aracil sai 31. toukokuuta 1988 nimityksen Jaénin piispaksi ja 9. heinäkuuta 2004 Mérida-Badajozin arkkipiispaksi.

## Lähteet
Matador

**Matador** tarkoittaa seuraavia asioita:

* matador eli härkätaistelija
* Matador, drinkki
* Matador, Marvel Comicsin sarjakuvahahmo
* Matador II, kouluratsu
* AMC Matador, henkilöauto

## Elokuvat ja televisio
* *[[Matador (vuoden 1986 elokuva)|Matador]]*, espanjalainen elokuva vuodelta 1986
* *[[Matador (vuoden 2005 elokuva)|Matador]]* (*The Matador*), irlantilais-saksalais-yhdysvaltalainen elokuva vuodelta 2005
* *[[Matador (televisiosarja)|Matador]]*, tanskalainen televisiosarja

## Henkilöt
* Lloyd ”Matador” Daley, jamaikalainen muusikko
* Luis ”El Matador” Hernández, meksikolainen jalkapalloilija
* Jessy Matador, ranskalainen laulaja ja tanssija
* Marcelo ”El Matador” Salas, chileläinen jalkapalloilija

## Musiikki
* Matador Records, levy-yhtiö
* *[[Matador (Arms and Sleepersin albumi)|Matador]]*, Arms and Sleepersin albumi
* *[[Matador (Day Elevenin albumi)|Matador]]*, Day Elevenin albumi
* *[[Matador (Kenny Dorhamin albumi)|Matador]]*, Kenny Dorhamin albumi
* *[[Matador (Grant Greenin albumi)|Matador]]*, Grant Greenin albumi
* *[[Matador (Mariskan albumi)|Matador]]*, Mariskan albumi
* ”Matador”, Arctic Monkeysin kappale

## Sotakalusto
* Matador, panssaroitu miehistönkuljetusvaunu
* MATADOR, panssarintorjuntasinko
* AEC Matador, tykinvetäjä
* MGM-1 Matador, risteilyohjus.
Shinya Yamanaka

on japanilainen lääkäri, professori ja kantasolututkija. Hän toimii tutkimusosaston johtajana ja professorina Kioton yliopistossa sekä anatomian professorina Kalifornian yliopiston San Franciscon (UCSF) kampuksella. Yamanaka sai vuoden 2012 Nobelin lääketieteen palkinnon yhdessä John Gurdonin kanssa. He ovat tutkineet solujen kehittymistä ja erityisesti sitä, kuinka erilaistuneet solut voidaan ohjelmoida uudelleen kantasoluiksi.

Yamanakalle myönnettiin Wolfin lääketieteen palkinto vuonna 2011. Yamanaka palkittiin ansioistaan kantasolututkijana Millennium-teknologiapalkinnolla kesäkuussa 2012. Yamanaka on kehittänyt uuden menetelmän tuottaa monikykyisiä, indusoituja pluripotentteja kantasoluja käyttämättä alkion kantasoluja. Menetelmästä odotetaan hoitoa useisiin vakaviin sairauksiin, kuten syöpään, diabetekseen ja Alzheimerin tautiin.

## Lähteet

## Aiheesta muualla

*Yamanaka Millennium-palkinnon sivustolla
Nosto (oikeustiede)

**Nosto** () oli vanha Suomessa vuoden 1979 loppuun saakka käytössä ollut muutoksenhakukeino hovioikeudesta korkeimpaan oikeuteen sellaisissa jutuissa, joissa oli vedottu hovioikeuteen. Mikäli korkein oikeus myönsi hovioikeuden ratkaisuun muutoksenhakuluvan ja antoi täydellisen ratkaisun asiassa, tätä muutoksenhakua hovioikeuden tuomioon kutsuttiin nostoksi ja sen johdosta annettua korkeimman oikeuden ratkaisua tuomioksi. Muissa tapauksissa muutoksenhakuhakemus oli nimeltään valitus ja sen johdosta annettu ratkaisu nimeltään päätös.

Muutoksenhakujärjestelmää muutettiin vuoden 1980 alusta, jolloin otettiin käyttöön valituslupamenettely.

Autonomisessa Suomessa haettiin muutosta nostoteitse senaatin oikeusosastossa hovioikeuden ratkaisemiin niihin vetojuttuihin, joissa muutoksenhaku oli sallittu.

## Katso myös
* Nostoraha
* Veto, muutoksenhakukeino alioikeudesta hovioikeuteen riita-asioissa

## Lähteet
Nosto

**Nosto** voi tarkoittaa seuraavia asioita:

* nosto, varojen ottaminen pankkitililtä
* Nosto-automaatti, seteliautomaattiketju
* nosto, vanha muutoksenhakukeino hovioikeudesta korkeimpaan oikeuteen Suomessa
* nosto eli "kelluva sitaatti" (lähinnä lehtiartikkelissa)
* tempaus tai työntö, kaksi lajia painonnostokilpailussa
Veto (oikeustiede)

**Veto** oli Suomessa vuoden 1978 loppuun saakka käytössä ollut oikeudellinen muutoksenhakukeino, jossa alioikeuden riita-asiassa julistamaan päätökseen, jolla kanne on lopullisesti ratkaistu, haetaan muutosta **vetoamalla** hovioikeuteen. Vedotessa asianosaisen, jolle alioikeuden tekemä päätös oli vastainen, oli vaadittava hovioikeudelta päätöksen muuttamista tai kumoamista. Vain alioikeuden eli raastuvanoikeuden tai kihlakunnanoikeuden lopullisiin ratkaisuihin riita-asioissa voitiin hakea muutosta vetoamalla. Muihin ratkaisuihin haettiin muutosta *valittamalla* hovioikeuteen.

Vuonna 1978 oikeudenkäymiskaaren 25. lukua muutettiin, ja siitä lähtien kaikkiin alioikeuksien ratkaisuihin on voitu hakea muutosta valittamalla.

*Veto* () on tavallinen suomenkielinen sana, ja se taipuu normaalisti *veto* : *vedon* erotuksena latinankielisestä käsitteestä *[[veto-oikeus|veto]]*. Vastaava verbi on *vedota* (), ja siitä muodostettu substantiivi *vetoaminen* ().

## Asiaan liittyviä käsitteitä
* *Vetoaika* oli aika, jonka kuluessa veto oli tehtävä (30 tai 60 päivää).
* *Vetoasia* tai *vetojuttu* () oli riita-asia, jossa oli käytetty (tässä artikkelissa kuvattua) veto-oikeutta.
* *Vetoilmoitus* () oli alioikeudelle tai sen puheenjohtajalle tai tuomioistuimen kansliaan annettu ilmoitus siitä, että asianosainen aikoo vedota alioikeuden päätöksestä hovioikeuteen.
* *Vetooja* oli asianosainen, joka vetosi ratkaisusta eli se, joka jätti vedon.
* *Veto-osoitus* oli vetoojan alioikeudelta saama osoitus, josta selvisi, mitä vetoojan tuli asiassa ottaa huomioon.
* *[[Vetoraha]]* () oli tuomioistuimelle suoritettava rahamäärä vedon yhteydessä.
* *Vetoteitse* () tarkoittaa vetoa muutoksenhakukeinona käyttämällä eli vetoamalla.

## Katso myös
* Nosto, entinen muutoksenhakukeino hovioikeuden ratkaisuista

## Lähteet
Kastanjat

**Kastanjat** (*Castanea*) ovat puita, jotka kuuluvat pyökkikasveihin kuten metsätammi ja lehtopyökki. Kastanjalla voidaan tarkoittaa myös näiden puiden pähkinämäistä hedelmää. Kastanjoiden neljä tunnetuinta lajia ovat: Eurooppalainen jalokastanja, kiinankastanja (*Castanea mollissima*), japaninkastanja (*Castanea crenata*) ja amerikankastanja.

Kastanjoita ei pidä sekoittaa hevoskastanjoihin (*Aesculus*), jotka on nimetty kastanjoita muistuttavien, mutta vähemmän syömäkelpoisten hedelmiensä perusteella. Kastanjat ja hevoskastanjat kuuluvat rosideihin, mutta eivät ole välitöntä sukua toisilleen. Myöskään niitä ei pidä sekoittaa vesikastanjoihin, eikä ulkonäöltään samantapaiseen amerikanpyökkiin.

Kastanjat ovat saaneet nimensä Kreikan Thessaliassa sijaitsevasta Kastanian kaupungista.

## Lajeja
**Castanea crenata* – japaninkastanja
**Castanea dentata* – amerikankastanja
**[[Castanea henryi]]*
**Castanea mollissima* – kiinankastanja
**[[Castanea neglecta]]*
**[[Castanea ozarkensis]]*
**[[Castanea pumila]]*
**Castanea sativa* – jalokastanja
**[[Castanea seguinii]]*

## Lähteet
* Philips, Roger (1979). *Trees of North America and Europe.* New York: Random House. .

### Viitteet

## Aiheesta muualla
*ITIS: ''Castanea'' 
*United States Department of Agriculture (USDA): ''Castanea'' 
*Flora of China: ''Castanea''
Emilia Byrd Starr

**Emilia Byrd Starr** on L. M. Montgomeryn kirjoittaman *[[Pieni runotyttö]]* -sarjan päähenkilö, joka kirjoittaa mielellään runoja. Kirjoihin perustuvassa televisiosarjassa Emiliaa näyttelee Martha MacIsaac.
Juan Carlos Romanín

**Juan Carlos Romanín** (s. 4. marraskuuta 1954 Sarandi) on argentiinalainen roomalaiskatolinen piispa. Hän liittyi salesiaaneihin 21. joulukuuta 1978 ja sai pappisvihkimyksensä 24. lokakuuta 1981. Hänet nimitettiin Río Gallegosin piispaksi 25. lokakuuta 2005, ja piispaksi vihkiminen seurasi 17. joulukuuta. Pääkonsekraattorina toimi Agustín Roberto Radrizzani, jota avustivat Esteban María Laxague ja Alejandro Antonio Buccolini.

Romanín erosi tehtävistään hiippakuntansa johdossa 18. huhtikuuta 2012 terveyssyistä. Hän puolusti piispana toimiessaan työläisten oikeuksia.

Kun oikeusistuin Buenos Airesissa hyväksyi samaa sukupuolta olevien avioliiton marraskuussa 2009, Romanín nimitti päätöstä hyökkäykseksi ihmislajin säilymistä vastaan.

## Lähteet
Relander (suku)

**Relander** on suomalainen suku, johon on kuulunut useita tieteen, politiikan ja talouselämän vaikuttajia. Suomessa on ollut muitakin Relander-nimisiä sukuja, joilla ei ole todennettua yhteyttä tähän Hirvensalmelta lähtöisin olevaan sukuun. Suvun ensimmäinen tunnettu jäsen on vuonna 1690 Hirvensalmen lukkarina mainittu Anders Relander. Suvussa kulkeneen perimätiedon mukaan Anders Relander olisi alkujaan ollut lähtöisin Saksan Pommerista. Hänen neljästä pojastaan – Jöran, Anders, Isak ja Gustav – saivat alkunsa suvun neljä päähaaraa. Lukkarin toimen peri perheen vanhin poika, ensimmäisen päähaaran kantaisä Jöran Relander (k. 1729). Kaikkiaan Anders Relanderin jälkeläiset toimivat Hirvensalmen lukkareina neljän sukupolven ja yli 150 vuoden ajan. Suvun liki kaikki merkkihenkilöt kuuluvat Jöran Andersinpojasta polveutuvaan laajimpaan sukuhaaraan, mutta myös muun muassa kolmannesta päähaarasta, Iisakin sukuhaarasta, löytyy merkkihenkilöitä (Jari Valkonen ja Seppo Yläsaari).

## Jäseniä
*Andreas Relander (1829–1902), Venäjän konsuli Kööpenhaminassa ja Stettinissä, todellinen valtioneuvos
*Konrad ReijoWaara, vuoteen 1906 *Relander* (1853–1936), terveysvalistaja, lääkintöneuvos, valtiopäiväedustaja
* Evald Relander (1856–1926), suomalainen opettaja ja koulun- ja pankinjohtaja, maanviljelysneuvos
*Oskar Relander (1863–1930), seminaarinjohtaja, yhteiskunnallinen vaikuttaja
*Felix Fridolf Relander (1864–1925), Venäjän luterilaisen kirkon piispa, inkeriläisen kulttuurin edistäjä ja tutkija
*Hugo Magnus Johannes Relander (1865–1947), vakuutusjohtaja, valtiovarainministeri, F. F. Relanderin pikkuserkku
*Erika Relander (1879–1937), opettaja, taidemaalari, Oskar Relanderin sisarpuoli
*Lauri Kristian Relander (1883–1942), poliitikko, tasavallan presidentti (puoliso Signe Relander), Evald Relanderin poika
*Erik Julius Relander (1892–1979), korkeimman oikeuden kansliapäällikkö, Hugo Relanderin poika
*Tauno Relander (1892–1977), lääkintöneuvos, sukututkija, Oskar Relanderin poika
*Ilmari Relander (1894–1932), jääkärieversti, Oskar Relanderin poika
*Allan Ferdinand Relander (1901–1990), merenkulkuneuvos, merikapteeni, merenkulkija, alan kouluttaja ja hallintomies
*Erkki Osmonsalo, vuoteen 1906 *Relander* (1894–1949), poliittisen historian professori
*Ilmari Felix Relander (1910–1997), kauppaneuvos, F. F. Relanderin pojanpoika
*Ragnar Relander (1910–1970), suomalainen kuvataiteilija, presidentti Lauri Kristian Relanderin poika
*Eeva Tapio o.s. *Relander* (1927–2019), kasvipatologian professori, Tauno Relanderin tytär
*Seppo Yläsaari (1935–2001), korroosiotutkimuksen ja materiaalikemian professori Teknillisessä korkeakoulussa
*Timo Relander (1941–2016), Teollisuuden Keskusliiton toimitusjohtaja, Tilastokeskuksen pääjohtaja

Äitinsä puolelta sukuun kuuluu muun muassa kasvipatologian professori Jari Valkonen (1964–2024).

## Lähteet
Alejandro Antonio Buccolini

**Alejandro Antonio Buccolini** (18. tammikuuta 1930 Ferré – 6. kesäkuuta 2014) oli argentiinalainen roomalaiskatolinen piispa. Hänet vihittiin salesiaanien papiksi 24. marraskuuta 1957 ja nimitettiin Río Gallegosin hiippakunnan piispaksi 11. heinäkuuta 1992. Piispaksi vihkiminen seurasi 26. syyskuuta. Pääkonsekraattorina toimi Jorge Manuel López, jota avustivat Jorge Arturo Meinvielle ja Agustín Roberto Radrizzani. Buccolini asetettiin virkaansa 3. lokakuuta.

Buccolini jäi eläkkeelle 25. lokakuuta 2005. Hänen saavutettuaan eläkeiän paavi Benedictus XVI nimitti hänen seuraajakseen Juan Carlos Romanínin.

## Lähteet
Mieron

**Mieron** on kylä  Norjan Koutokeinossa. Kylä sijaitsee kunnan pohjoisosassa, noin 14 kilometrin päässä kunnan keskustaajamasta.

## Lähteet
Stanley Rogers Resor

**Stanley Rogers Resor** (5. joulukuuta 1917 New York – 17. huhtikuuta 2012 Washington) oli yhdysvaltalainen poliitikko ja upseeri. Hän oli puolustusministerin alainen maavoimaministeri (*Secretary of the Army*) Yhdysvaltain puolustusministeriössä 1965-1971.

Resor opiskeli Yalen yliopistossa ja palveli toisessa maailmansodassa upseerina. Sodan loppuvaiheessa hän oli taistelutehtävissä Euroopan rintamalla. Sotapalvelunsa Resor päätti everstiluutnanttina; hänelle myönnettiin kunniamerkit Silver Star, Bronze Star sekä Purple Heart.

Toimittuaan pitkään yritysjuristina newyorkilaisessa lakiasiaintoimistossa Resor siirtyi 1965 puolustusministeriön palvelukseen. Hän palveli Vietnamin sodan aikaan armeijan ministerinä sekä demokraattipresidentti Lyndon B. Johnsonia että republikaanipresidentti Richard Nixonia. Resor esitti myöhemmin kritiikkiä Yhdysvaltain puolustuspoliittista linjaa vastaan. Hän esiintyi vuonna 1997 julkisuudessa Naton itälaajentumisen vastustajana, koska hän pelkäsi sen hankaloittavan aseistariisuntaneuvotteluja Venäjän kanssa.

## Lähteet
* 

### Viitteet
San Franciscon kaupungintalo

**San Franciscon kaupungintalo** () on San Franciscon kaupungin kaupungintalo. Alkuperäinen kaupungintalo valmistui vuonna 1899, mutta se tuhoutui maan tasalle vuoden 1906 maanjäristyksessä. Uuden talon rakentaminen aloitettiin vuonna 1913, ja se saatiin valmiiksi vuonna 1915. Kaupungintalon uudelleenrakentaminen maksoi silloin noin 3,4 miljoonaa Yhdysvaltain dollaria. Rakennuksessa on neljä kerrosta ja se on 93,73 metriä korkea. Kaupungintalon kupoli on maailman viidenneksi suurin.

Kaupungintalon arkkitehtina toimi amerikkalainen arkkitehti Arthur Brown, Jr. ja rakennuksen patsaat veisti ja suunnitteli kuvanveistäjä Henri Crenier. San Franciscon kaupungintalo edustaa tyyliltään amerikkalaista renessanssia. Rakennus on melkein kokonaan rakennettu graniitista ja hiekkakivestä.

## San Franciscon kaupungintalo populaarikulttuurissa

San Franciscon kaupungintalo on esiintynyt lukuisissa elokuvissa ja televisiosarjoissa. *[[Monk (televisiosarja)|Monk]]*-televisiosarjassa Monk ja hänen avustajansa vieralevat kaupungintalossa murhan takia. Elokuvassa *[[007 ja kuoleman katse]]* Bond varastaa paloauton kaupungintalon edestä.

Elokuvat joissa kaupungintalo on esiintynyt:

* Liekehtivä torni (1974)
* Foul Play (1978)
* 007 ja kuoleman katse (1985)
* Class Action (1991)
* The Rock – paluu helvettiin (1996)
* Robotin elämää (1999)
* Bedazzled (2000)
* Häät mielessä (2001)
* Milk (2008)

## Lähteet

## Aiheesta muualla
Suolovuopmi

**Suolovuopmi** on paikka Norjan Koutokeinossa. Suolovuopmissa on sääasema ja Suolovuopmin tunturimaja ().
Suomi muotoilee

**Suomi muotoilee -näyttelyitä** järjesti Suomen Taideteollisuusyhdistys, nykyisin Design Forum Finland, 1980-luvulla. Näyttelyt aloitettiin vuonna 1979 Taideteollisuusmuseossa ja viimeinen näyttely järjestettiin vuonna 1998 Design Forum Finlandissa. Suomi muotoilee -näyttelyihin tuotteet valitsi Suomen muotoiluraati, jonka jäsenet vaihtelivat kausittain.

Tuotteet näyttelyyn valitsi Suomen Taideteollisuusyhdistyksen vuonna 1979 perustama Muotoiluraati, joka toimi Ornamon kanssa yhteistyössä. Ensimmäisen näyttelyn arkkitehtuurin suunnittelijat olivat teolliset muotoilijat Antti Siltavuori ja Barbro Kulvik. Se sai hyvän vastaanoton lehdistöltä ja yleisöltä.

Näyttelyitä järjestettiin sekä Suomessa että ulkomailla. Ensiksi näyttelyitä järjestettiin vuosittain, tämän jälkeen joka toinen vuosi yhteensä kymmenen kertaa.

## Lähteet
* Takala-Schreib, Vuokko. Suomi muotoilee. Unelmien kuvajaisia diskurssien vallassa. Helsinki: Taideteollinen korkeakoulu, julkaisu A23. 2000. .

### Viitteet
Fylkesvei 5 (Finnmark)

**Bredbuktnesveien** () eli **Fylkesvei 5** Finnmarkin läänissä on tie Norjan Koutokeinossa. Tien varrella sijaitsevat mm. Koutokeinon ala- ja yläaste.

## Lähteet
Augusto Lauro

**Augusto Lauro** (29. marraskuuta 1923 Tarvisio – 7. maaliskuuta 2023 Cosenza) oli italialainen roomalaiskatolinen piispa. Hänet vihittiin papiksi 29. kesäkuuta 1947 ja nimitettiin Cosenzan vihkipiispaksi sekä Bigastron titulaaripiispaksi 8. syyskuuta 1975. Piispaksi konsekroinnin suoritti 28. lokakuuta Enea Selis, jota avustivat Domenico Picchinenna ja Giuseppe Vairo.

Lauro sai 7. huhtikuuta 1979 nimityksen San Marco Argentano-Scalean piispaksi. Hän jäi eläkkeelle 6. maaliskuuta 1999.

## Lähteet
Nina Zilli

**Nina Zilli** (oikealta nimeltään **Maria Chiara Fraschetta**, s. 2. helmikuuta 1980) on italialainen laulaja. Hän julkaisi debyyttialbuminsa *[[Sempre Lontano]]* 19. helmikuuta 2010. Albumi nousi Italian albumilistalla sijalle viisi. Vuoden 2012 San Remon musiikkifestivaaleilla Zilli valittiin Italian edustajaksi Eurovision laulukilpailussa 2012. Edustuskappaleena oli ”L’amore è femmina (Out of Love)”. Se sijoittui finaalissa yhdeksänneksi.

## Diskografia
**[[Sempre lontano]]* (19. helmikuuta 2010), Italian albumilistalla sija 5.
**[[L’amore è femmina (kappale)|L’amore è femmina]]* (15. helmikuuta 2012), Italian albumilistalla sija 11.

## Aiheesta muualla

* Nina Zillin viralliset verkkosivut 
* Nina Zilli Allmusic.com-sivustolla 
* Nina Zilli Eurovision.tv-sivustolla
Fylkesvei 2 (Finnmark)

**Ávžžiluodda** eli **Fylkesvei 2** Finnmarkin läänissä on Koutokeinon keskustaajamasta Ávžin kylään johtava tie. Ávžžiluodda alkaa Koutokeinon keskustasta irtautuessaan Suomaluodda-tiestä.

## Lähteet
Fylkesvei 4 (Finnmark)

**Gálaniitoluodda** eli **Fylkesvei 4** on tie, joka johtaa Koutokeinon keskustaajamasta Ákšomuotkin kylään. Tie sijaitsee Finnmarkin läänissä ja alkaa Koutokeinon keskustasta, jossa se eroaa Hánnoluohkká-tiestä. Tien varrella sijaitsevat Koutokeinon terveyskeskus, Koutokeinon hyppyrimäki ja Juhlsin hopeapaja ja hopeagalleria. Tiestä haarautuvat Sarritluodda ja Buletjávri-järvelle johtava hiekkatie.

## Lähteet
Muutoksenhakulupa

**Muutoksenhakulupa** oli Suomessa vuoden 1979 loppuun saakka käytössä ollut osa muutoksenhakumenettelyä hovioikeudesta korkeimpaan oikeuteen. Kun asianosainen halusi hakea muutosta hovioikeuden tuomioon tai päätökseen, hänen oli pyydettävä siihen lupaa korkeimmalta oikeudelta.

Muutoksenhakulupamenettelyä muutettiin vuoden 1980 alusta, jolloin otettiin käyttöön valituslupamenettely, ja korkein oikeus muuttui entistä selvemmin prejudikaattituomioistuimeksi eli oikeudenkäyttöä ennakkopäätösten antamisella ohjaavaksi elimeksi.

## Luvan myöntäminen
Korkein oikeus voi myöntää muutoksenhakuluvan vain:
# jos aihetta ilmenee sen lopputuloksen muuttamiseen, johon hovioikeus on johtunut, tai jos asian laatuun katsoen muuten on syytä ottaa asia tutkittavaksi tai
# jos lain soveltamisen kannalta muissa samanlaisissa tapauksissa on tärkeää saattaa asia korkeimman oikeuden tutkittavaksi tai jos asianosainen näyttää, että muutoksenhaulla on hänelle erittäin suuri merkitys muutoinkin kuin siinä asiassa, josta on kysymys.

Jos riita-asiassa oli kysymys vain rahasta tai sellaisesta, joka voidaan rahana arvioida, ei muutoksenhakulupaa voitu myöntää kohdassa 1 mainituilla perusteilla, ellei asianosaisen muutosvaatimus koskenut yli 2&nbsp;000 markan määrää (vuonna 1973). Kohdassa 2 mainituilla perusteilla asianosainen ei voinut väittää, että hovioikeus oli arvioinut asiassa esitetyt todisteet väärin tai jättänyt jonkin todisteen huomioon ottamatta.

## Lähteet

## Aiheesta muualla
* 
*
Patrick Leo McCartie

**Patrick Leo McCartie** (5. syyskuuta 1925 – 23. huhtikuuta 2020) oli brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 17. heinäkuuta 1949 ja nimitettiin sen vihkipiispaksi sekä Elmhaman titulaaripiispaksi 13. huhtikuuta 1977. Piispaksi vihkiminen seurasi 20. toukokuuta. Pääkonsekraattorina toimi George Patrick Dwyer, jota avustivat Joseph Gray ja Joseph Francis Cleary.

McCartie jäi eläkkeelle 29. maaliskuuta 2001.

## Lähteet
Domenico Crusco

**Domenico Crusco** (19. elokuuta 1934 Grisolia – 25. elokuuta 2013 Grisolia) oli italialainen roomalaiskatolinen piispa. Hänet vihittiin papiksi San Marco e Bisignanon hiippakuntaan (sittemmin San Marco Argentano-Scalea) 16. heinäkuuta 1961 ja nimitettiin Oppido Mamertina-Palmin piispaksi 7. helmikuuta 1991. Piispaksi vihkiminen seurasi 20. huhtikuuta. Pääkonsekraattorina toimi Luigi Poggi, jota avustivat Augusto Lauro ja Giuseppe Agostino.

Crusco sai 6. maaliskuuta 1999 nimityksen San Marco Argentano-Scalean piispaksi, jona hän toimi, kunnes jäi eläkkeelle 7. tammikuuta 2011.

## Lähteet
Carlo Curis

**Carlo Curis** (2. marraskuuta 1923 La Maddalena – 29. syyskuuta 2014) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä.

Curis sai pappisvihkimyksensä 13. heinäkuuta 1947, ja hänet nimitettiin Medelin titulaariarkkipiispaksi sekä apostoliseksi delegaatiksi Sri Lankaan 14. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi Jean-Marie Villot, jota avustivat Duraisamy Simon Lourdusamy ja Carlo Urru. Curis sai 10. helmikuuta 1976 nimityksen apostoliseksi pro-nuntiukseksi Sri Lankaan, 30. maaliskuuta 1978 Nigeriaan ja 4. helmikuuta 1984 Kyprokselle. 4. helmikuuta 1984 hänet nimitettiin lisäksi apostoliseksi delegaatiksi Jerusalemiin ja Palestiinaan.

28. maaliskuuta 1990 Curis sai nimityksen apostoliseksi pro-nuntiukseksi ja 1. syyskuuta 1994 apostoliseksi nuntiukseksi Kanadaan. Hän jäi eläkkeelle 4. helmikuuta 1999.

## Lähteet
Riksvei 93

**Riksvei 93** (*Rv93*) oli vuoteen 2018 asti Suomen ja Norjan raja-asemalta Kivilompolosta Norjan Alattioon Koutokeinon kautta johtanut Riksvei-tie.

Tien nimi oli Koutokeinon sillalta etelään Suomaluodda ja pohjoiseen Álttáluodda.

9. helmikuuta 2018 tiestä tuli osa eurooppatietä E45 ja tienumero 93 poistui käytöstä.

## Lähteet
Anthony Ekezia Ilonu

**Anthony Ekezia Ilonu** (13. marraskuuta 1937 – 17. kesäkuuta 2012) oli nigerialainen roomalaiskatolinen piispa. Hänet vihittiin papiksi Umuahian hiippakuntaan 19. joulukuuta 1964 ja nimitettiin Okigwen hiippakunnan piispaksi 24. tammikuuta 1981. Piispaksi vihkiminen seurasi 29. maaliskuuta. Pääkonsekraattorina toimi Carlo Curis, jota avustivat Francis Arinze ja Anthony Gogo Nwedo.

Ilonu erosi tehtävistään hiippakuntansa johdossa 22. huhtikuuta 2006.

## Lähteet
Horologia

**Horologia** (kreikan sanoista ὥρα, hora, 'hetki' ja -λογία 'oppi') on ajanmittaamisen tiede ja taide. Kellot, ajastimet ja kronometrit ovat esimerkkejä aikaa mittaavista työkaluista.  Horologiaan kuuluu myös kellojen rakentamisen taito. Alan harjoittajaa kutsutaan horologiksi. Termi käsittää sekä esimerkiksi kellosepät että alan akateemiset harjoittajat, kuten horologian historioitsijat.

## Horologisia organisaatioita
*Suurimmat horologiset organisaatiot ovat:*
* *[[American Watchmakers-Clockmakers Institute]]* - AWCI (Yhdysvallat)
* *[[Antiquarian Horological Society]]* - AHS (Iso-Britannia)
* *[http://www.afaha.com/  Association Française des Amateurs d'Horlogerie Ancienne*]  - AFAHA (Ranska)
* *[[British Horological Institute]]* - BHI (Iso-Britannia)
* *[[Chronometrophilia]]* (Sveitsi)
* *[[Deutsche Gesellschaft für Chronometrie]]* - DGC (Saksa)
* *[http://www.hora.it/  HORA Associazione Italiana Cultori di Orologeria Antica*] (Italia)
* *[[National Association of Watch and Clock Collectors]]* - NAWCC (Yhdysvallat)
* *American Watch Guild* - AWG (Yhdysvallat)

## Lähteet
* http://www.tekniikkatalous.fi/viihde/vapaa-aika/museonjohtaja+tiina+lehtinen+mita+ihmetta+tarkoittaa+horologian+museo/a143813

### Viitteet

## Aiheesta muualla
Giovanni Moretti

**Giovanni Moretti** (20. marraskuuta 1923 Meina – 16. lokakuuta 2018) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä. Hänet vihittiin papiksi 28. kesäkuuta 1947 ja nimitettiin Vartanan titulaariarkkipiispaksi sekä apostoliseksi pro-nuntiukseksi Thaimaahan ja delegaatiksi Laosiin, Malesiaan ja Singaporeen 9. syyskuuta 1971. Piispaksi konsekroinnin suoritti 24. lokakuuta Opilio Rossi, jota avustivat Placido Maria Cambiaghi ja Robert Ratna Bamrungtrakul.

13. maaliskuuta 1978 Moretti sai nimityksen apostoliseksi pro-nuntiukseksi Sudaniin ja 10. heinäkuuta 1984 Egyptiin. 15. heinäkuuta 1989 hänet nimitettiin apostoliseksi nuntiukseksi Belgiaan ja Luxemburgiin. Hän jäi eläkkeelle 3. maaliskuuta 1999.

## Lähteet
Luigi Barbarito

**Luigi Barbarito** (19. huhtikuuta 1922 – 12. maaliskuuta 2017) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä. Hänet vihittiin papiksi 20. elokuuta 1944 ja nimitettiin Fiorentinon titulaariarkkipiispaksi sekä apostoliseksi nuntiukseksi Haitiin 11. kesäkuuta 1969. Piispaksi konsekroinnin suoritti 10. elokuuta Amleto Giovanni Cicognani, jota avustivat Agostino Casaroli ja Pasquale Venezia.

Barbarito sai 5. huhtikuuta 1975 nimityksen apostoliseksi pro-nuntiukseksi Nigeriin ja Senegaliin; lisäksi hänet nimitettiin apostoliseksi delegaatiksi Guinea-Bissauun, Maliin ja Mauritaniaan. 10. kesäkuuta 1978 hänet nimitettiin apostoliseksi pro-nuntiukseksi Australiaan. 21. tammikuuta 1986 Barbarito sai nimityksen apostoliseksi pro-nuntiukseksi ja 13. huhtikuuta 1993 nuntiukseksi Yhdistyneeseen kuningaskuntaan. Hän jäi eläkkeelle 31. heinäkuuta 1997.

Barbarito palkittiin työstään Royal Victorian Orderin myöntämällä kunniaritarin suurristillä vuonna 1996. Vuonna 2013 Barbarito sai Pyhän Yrjön pyhän militaarisen konstantinolaisjärjestön myöntämän *Ecclesiastical Knight Grand Cross of Grace* -arvonimen.

## Lähteet
Agricultural Simulator 2012

**Agricultural Simulator 2012** on Astragon Softwaren kehittämä 6. huhtikuuta 2012 julkaistu videopeli. Pelaajan tehtävänä on kasvattaa, kerätä ja myydä viljaa. Pelin traktorien merkit ovat Valtra, Challenger, Fendt ja Massey Ferguson.

## Lähteet
Jožef Smej

**Jožef Smej** (15. helmikuuta 1922 – 21. marraskuuta 2020) oli slovenialainen roomalaiskatolinen piispa. Hänet vihittiin papiksi 8. joulukuuta 1944 ja nimitettiin Mariborin vihkipiispaksi sekä Tzernicuksen titulaaripiispaksi 15. huhtikuuta 1983. Piispaksi vihkiminen seurasi 23. toukokuuta. Pääkonsekraattorina toimi Michele Cecchini, jota avustivat Franc Kramberger ja Alojzij Šuštar.

Smej toimi vihkipiispana, kunnes jäi eläkkeelle 18. kesäkuuta 2009.

## Lähteet
Paul Bassim

**Paul Bassim** (14. marraskuuta 1922 Zgharta – 21. elokuuta 2012) oli libanonilainen roomalaiskatolinen piispa. Hänet vihittiin paljasjalkaisten karmeliittojen papiksi 29. kesäkuuta 1946 ja nimitettiin Beirutin apostoliseksi vikaariksi sekä Laodicea ad Libanumin titulaaripiispaksi 8. syyskuuta 1974. Piispaksi vihkiminen seurasi 24. marraskuuta. Pääkonsekraattorina toimi Alfredo Bruniera, jota avustivat Nasrallah Pierre Sfeir ja Bonaventure Akiki.

Bassim toimi apostolisen vikariaatin johdossa, kunnes jäi eläkkeelle 30. heinäkuuta 1999.

## Lähteet
Maria Becker

**Maria Becker** (28. tammikuuta 1920 – 5. syyskuuta 2012) oli saksalainen näyttelijä ja ohjaaja. Hän esiintyi muun muassa televisiosarjoissa *[[Komissaari (televisiosarja)|Komissaari]]* ja *[[Derrick]]*. Hän esiintyi myös teatterissa.

## Lähteet
Teddy Purcell

**Edward "Teddy" Purcell** (s. 8. syyskuuta 1985 St. John’s, Newfoundland ja Labrador, Kanada) on kanadalainen jääkiekkoilija, joka edustaa AHL-joukkue Ontario Reignia. Hän on pelipaikaltaan oikea laitahyökkääjä.

## Tilastot

## Lähteet
*
Ivan Milovan

**Ivan Milovan** (s. 22. syyskuuta 1940) on kroatialainen roomalaiskatolinen piispa. Hänet vihittiin papiksi Poreč i Pulan hiippakuntaan 25. heinäkuuta 1964 ja nimitettiin sen johtoon 18. marraskuuta 1997. Piispaksi konsekroinnin suoritti 10. tammikuuta 1998 Josip Bozanić, jota avustivat Anton Tamarut ja Anton Bogetić.

## Lähteet
Abraham D. Mattam

**Abraham D. Mattam** (21. marraskuuta 1922 – 16. huhtikuuta 2019) oli intialainen syyrialais-malabarilaisen katolisen kirkon piispa. Hänet vihittiin konsekroidun elämän instituutin papiksi 15. maaliskuuta 1950 ja nimitettiin Satnan arkkipiispalliseksi eksarkiksi 29. heinäkuuta 1968. Hän sai nimityksen sen piispaksi 26. helmikuuta 1977, ja piispaksi vihkimisen suoritti 30. huhtikuuta Eugene Louis D'Souza, jota avustivat Leobard D'Souza ja Théophane Matthew Thannickunnel.

Mattam jäi eläkkeelle 18. joulukuuta 1999, mutta jatkoi hiippakuntansa hallitsijana vielä huhtikuuhun saakka.

Mattam sai tohtorinarvonsa filosofiassa Rooman Paavillisesta gregoriaanisesta yliopistosta vuonna 1958.

## Lähteet
Théophane Matthew Thannickunnel

**Théophane Matthew Thannickunnel** (23. syyskuuta 1928 Plassanal – 18. marraskuuta 2016) oli intialainen roomalaiskatolinen piispa. Hänet vihittiin premonstratenssien papiksi 15. elokuuta 1959 ja nimitettiin Jabalpurin hiippakunnan johtoon 1. maaliskuuta 1976. Piispaksi konsekroinnin suoritti 31. maaliskuuta 1977 Eugene Louis D’Souza, jota avustivat Leobard D’Souza ja Joseph Pallikaparampil.

Thannickunnel jäi eläkkeelle 16. toukokuuta 2001.

## Lähteet
Federico O. Escaler

**Federico O. Escaler** (28. kesäkuuta 1922 Manila – 28. marraskuuta 2015 Manila) oli filippiiniläinen roomalaiskatolinen piispa. Hän kuului jesuiittoihin.

Escaler sai pappisvihkimyksensä 19. kesäkuuta 1954, ja hänet nimitettiin Kidapawanin prelaatiksi sekä Girus Tarasiin titulaaripiispaksi 12. kesäkuuta 1976. Piispaksi vihkiminen seurasi 31. heinäkuuta. Pääkonsekraattorina toimi Jaime Sin, jota avustivat Patrick H. Cronin ja Gérard Mongeau. Escaler erosi titulaarihiippakunnan johdosta 18. helmikuuta 1978.

Escaler sai 23. helmikuuta 1980 nimityksen Ipilin prelaatiksi, jona hän toimi, kunnes jäi eläkkeelle 28. kesäkuuta 1997.

## Lähteet
Varaš

**Varaš** (; vuosina 1977–2016 **Kuznetsovsk**; ) on Ukrainan pohjoisosassa Rivnen alueella sijaitseva keskikokoinen kaupunki, joka tunnetaan erityisesti siellä olevasta Rivnen ydinvoimalasta (koordinaatit ). Varaš on pohjoisrajaltaan Valko-Venäjään rajoittuvan Varašin piirin (138&nbsp;599 as., 2021) hallintokeskus; piiri perustettiin heinäkuussa 2020 osana Ukrainan aluehallinnon uudistusta.

Vuonna 1973 jo vuodesta 1776 tunnetun Varašin kylän alueelle perustettiin kaupunkityyppinen taajama Rivnen ydinvoimalan työntekijöitä varten, ja vuonna 1977 se nimettiin Kuznetsovskiksi neuvostosankarin arvon saaneen N. I. Kuznetsovin muistamiseksi. Taajama sijaitsee Dneprin Pripet-sivuhaaran Styr-haarauman itärannalla. Kaupungin statuksen se sai vuonna 1984. Nykyään kaupunki kuuluu Rivnen alueen merkittävimpiin ja on hallinnollisesti suoraan aluehallinnon alaisuudessa. Kaupungin väkiluvuksi arvioitiin 42&nbsp;126 vuoden 2021 alussa (2011: 41&nbsp;190 as.).

## Lähteet

## Aiheesta muualla

* Topografiakarttoja kaupungista ympäristöineen 
* Rivnen alueen pohjoisosien topografiakartta 1:200 000 vuodelta 2006 (jpg)
Luciano Bux

**Luciano Bux** (29. kesäkuuta 1936 Bari – 8. elokuuta 2014) oli italialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Bari-Bitonton arkkihiippakunnan vihkipiispaksi sekä Aurusulianan titulaaripiispaksi 21. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Andrea Mariano Magrassi, jota avustivat Giuseppe Lanave ja Michele Mincuzzi.

Bux sai 5. helmikuuta 2000 nimityksen Oppido Mamertina-Palmin piispaksi, jona hän toimi, kunnes jäi eläkkeelle 2. heinäkuuta 2011.

## Lähteet
Roland Aboujaoudé

**Roland Aboujaoudé** (7. syyskuuta 1930 – 2. toukokuuta 2019) oli libanonilainen maroniitteihin kuuluva katolinen piispa. Hänet vihittiin papiksi 25. huhtikuuta 1959 ja nimitettiin Antiokian patriarkaatin vihkipiispaksi sekä Arca in Phoenicia dei Maronitin titulaaripiispaksi 12. heinäkuuta 1975. Piispaksi konsekroinnin suoritti 23. elokuuta Antoine Pierre Khoraiche, jota avustivat Elie Farah ja Joseph Merhi.

Aboujaoudé toimi vihkipiispana, kunnes jäi eläkkeelle 6. kesäkuuta 2011.

## Lähteet
Mauro Maria Morfino

**Mauro Maria Morfino** (s. 23. maaliskuuta 1958) on italialainen roomalaiskatolinen piispa. Hänet vihittiin salesiaanien diakoniksi 29. kesäkuuta 1985 ja papiksi 19. heinäkuuta 1986. Hänet nimitettiin Alghero-Bosan hiippakunnan johtoon 31. tammikuuta 2011, ja piispaksi konsekroinnin suoritti 3. huhtikuuta Tarcisio Bertone, jota avustivat Paolo Mario Virgilio Atzei ja Claudio Gugerotti.

## Lähteet

## Aiheesta muualla
* Piispan elämäkerta Alghero-Bosan hiippakunnan sivuilla
Newton Holanda Gurgel

**Newton Holanda Gurgel** (1. marraskuuta 1923 Acopiara – 6. huhtikuuta 2017 Crato) oli brasilialainen roomalaiskatolinen piispa. Hänet vihittiin papiksi Craton hiippakuntaan 17. joulukuuta 1949 ja nimitettiin sen vihkipiispaksi sekä Gummi in Byzacenan titulaaripiispaksi 10. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.

Holanda Gurgel sai 24. marraskuuta 1993 nimityksen Craton piispaksi, jona hän toimi, kunnes jäi eläkkeelle 2. toukokuuta 2001.

## Lähteet
Claudio Gugerotti

**Claudio Gugerotti** (s. 7. lokakuuta 1955 Verona) on italialainen roomalaiskatolinen arkkipiispa. Hän on luonut uran kirkon diplomaattisissa tehtävissä. Hänet vihki papiksi Veronan hiippakuntaan Giuseppe Amari 29. toukokuuta 1982.

Gugerotti sai 7. joulukuuta 2001 nimitykset Rebellumin titulaariarkkipiispaksi sekä apostoliseksi nuntiukseksi Georgiaan ja Armeniaan; 13. joulukuuta 2001 hänet nimitettiin lisäksi apostoliseksi nuntiukseksi Azerbaidžaniin. Paavi Johannes Paavali II konsekroi hänet piispaksi Leonardo Sandrin ja Robert Sarahin avustamana 6. tammikuuta 2002.

Gugerotti sai 15. heinäkuuta 2011 nimityksen apostoliseksi nuntiukseksi Valko-Venäjälle.

## Lähteet
Geraldo Vieira Gusmão

**Geraldo Vieira Gusmão** (s. 12. lokakuuta 1934 Itamarandiba) on brasilialainen roomalaiskatolinen piispa. Hänet vihittiin papiksi 3. joulukuuta 1961 ja nimitettiin Porto Nacionalin hiippakunnan piispaksi 23. joulukuuta 1997. Piispaksi vihkiminen seurasi 19. maaliskuuta 1998. Pääkonsekraattorina toimi Serafim Fernandes de Araújo, jota avustivat Paulo Lopes de Faria ja Alberto Taveira Corrêa.

Vieira Gusmão jäi eläkkeelle 4. marraskuuta 2009.

## Lähteet
Azay-le-Brûlé

**Azay-le-Brûlé** on Ranskan kunta Uuden-Akvitanian alueella Deux-Sèvresin departementissa. Se sijaitsee Niortin koillispuolella ja aivan Saint-Maixent-l’Écolen länsipuolella. Kunnassa on arviolta 1&nbsp;873 asukasta (vuonna 2014) ja sen pinta-ala on 22,1 neliökilometriä.

## Lähteet

## Aiheesta muualla
Pedro Ercílio Simon

**Pedro Ercílio Simon** (19. syyskuuta 1941 – 1. kesäkuuta 2020) oli brasilialainen roomalaiskatolinen arkkipiispa.

Simon vihittiin papiksi Passo Fundon hiippakuntaan 12. joulukuuta 1965 ja nimitettiin Cruz Altan hiippakunnan koadjuuttoripiispaksi 24. lokakuuta 1990. Piispaksi konsekroinnin suoritti 30. joulukuuta Carlo Furno, jota avustivat Urbano José Allgayer ja Jacó Roberto Hilgert.

5. heinäkuuta 1995 Simon sai nimityksen Uruguaianan piispaksi, ja 16. syyskuuta 1998 hänet nimitettiin Passo Fundon koadjuuttoripiispaksi. 19. toukokuuta 1999 hänestä tuli sen piispa, ja kun hiippakunta korotettiin arkkihiippakunnaksi, Simon nimitettiin sen arkkipiispaksi 13. huhtikuuta 2011.

## Lähteet
Tom Hurndall

**Thomas "Tom" Hurndall** (27. marraskuuta 1981 – 13. tammikuuta 2004) oli brittiläinen valokuvauksen opiskelija ja rauhanaktivisti, jonka Israelin puolustusvoimien tarkka-ampuja ampui hänen siirtäessään lapsia turvaan tarkka-ampujien tulen alta. Tarkka-ampuja Taysir Hayb ampui Hurndallia päähän sillä seurauksella, että tämä vajosi koomaan ja kuoli sairaalassa yhdeksän kuukautta myöhemmin.

Taysir Hayb kertoi ensin Hurndallin olleen aseistettu, mutta myönsi myöhemmin valehdelleensa, tarkentaen kuitenkin että hänellä oli käsky ampua myös aseettomia. 

## Katso myös
* Rachel Corrie

## Lähteet
Cindy Robinson

**Cindy Robinson** on yhdysvaltalainen ääninäyttelijä, joka on ollut vuodesta 2010 lähtien Amy Rosen äänenä Sonic the Hedgehog -videopeleissä. Pääosin hän on tehnyt dubbauksia animesarjoihin ja elokuviin, kuten *[[Kyborgi 009]]*, *[[Naruto]]*, *[[Bleach (manga)|Bleach]]* ja *[[Duel Masters]]*. Robinsonilla oli myös päärooli internetsarjassa *[[Monster High]]*. Dubbausten ohella Robinson on tehnyt alkuperäisiä äänirooleja niin animaatioihin kuin videopeleihin. Hänellä oli muun muassa sivurooleja *[[Danny Phantom]]issa*, Shaggy & Scooby-Doo Get a Clue! -sarjassa ja *[[The Avengers: Earth's Mightiest Heroes]]issa*.

## Aiheesta muualla
* Cindy Robinson Voice Chasersissa  
* Cindy Robinson CrystalAcidsissa
Cristo Redentore

**Cristo Redentore** tai **Christ the Redeemer of Maratea** () on Jeesusta esittävä patsas Maratean kylässä Etelä-Italiassa.

Patsaan suunnitteli ja veisti italialainen kuvanveistäjä Bruno Innocenti. Jeesus-patsaan rakentaminen aloitettiin vuonna 1963 ja patsas valmistui vuonna 1965. Se on valmistettu Carraran marmorista.

Veistos on 21,23 metriä korkea, mikä tekee siitä kolmanneksi suurimman Jeesus-patsaan Euroopassa.
Wallander: Valokuvaaja

**Valokuvaaja** on Wallander-elokuvasarjan kahdeksas elokuva. Tunnettu sotavalokuvaaja järjestää Ystadissa näyttelyn. Valokuvaajan ja yhdysvaltalaisen naisen välille syntyy riita, ja pian sen jälkeen nainen löydetään surmattuna. Naisen aviomies saapuu Ystadiin noutamaan vaimonsa ruumista ja ystävystyy Wallanderin kanssa. Murhan motiivina näyttäisi olevan mustasukkaisuus.

Elokuvassa **' alkanut Wallanderin romanssi psykiatrina työskentelevän naisen kanssa jatkuu tässä elokuvassa. Edellisessä osassa **' nainen ei ollut mukana.

## Roolit

## Aiheesta muualla

*
José de Jesús Martínez Zepeda

**José de Jesús Martínez Zepeda** (s. 4. syyskuuta 1941) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 28. syyskuuta 1968 ja nimitettiin sen vihkipiispaksi sekä Naratcatan titulaaripiispaksi 11. maaliskuuta 1997. Piispaksi vihkiminen seurasi 12. huhtikuuta. Pääkonsekraattorina toimi Norberto Rivera Carrera, jota avustivat Ernesto Corripio y Ahumada ja Mario Espinosa Contreras.

Martínez Zepeda sai 3. tammikuuta 2004 nimityksen Irapuaton piispaksi.

## Lähteet
Levon Helm

**Mark Lavon "Levon" Helm** (26. toukokuuta 1940 Elaine, Arkansas – 19. huhtikuuta 2012 New York, New York) oli yhdysvaltalainen rockmuusikko ja näyttelijä, joka toimi The Band -yhtyeen rumpalina ja laulajana. The Band soitti Bob Dylanin taustayhtyeenä ennen oman levyn julkaisua. Helmia on pidetty yhtyeen vaikutusvaltaisimpana jäsenenä Robertsonin ohella.

Helm perusti oman yhtyeen 17-vuotiaana. 1960-luvun alussa hän liittyi Ronnie Hawkinsin yhtyeeseen Hawks, jonka jäsenistä The Band myöhemmin muodostui. Bob Dylan otti heihin yhteyttä 1965, ja he soittivat tämän taustalla, mutta yleisön reaktiot Dylanin siirtymisestä sähköinstrumentteihin saivat Helmin lopettamaan. Myöhemmin yhteistyö jatkui, ja silloin tehtiin muun muassa The Bandin levyt *Music from Big Pink* ja *The Band*. Yhtyeen ura huipentui jäähyväiskonserttiin *The Last Waltz*, josta tehtiin kolmen levyn kansio ja elokuva, jonka ohjasi Martin Scorsese.

The Bandin hajoamisen jälkeen Helm jatkoi soolouraa ja esiintyi kymmenkunnassa elokuvassa, muun muassa* [[Kaivosmiehen tytär|Kaivosmiehen tyttäressä]]* hän esitti isää.

Helmin laulajanura päättyi kurkkusyöpään 1998, ja hän ryhtyi järjestämään tyttärensä Amy Helmin kanssa konsertteja nimellä *Midnight Ramble* kotonaan Woodstockissa, jossa on myös studio. Studiossa ovat monet suomalaisetkin käyneet nauhoittamassa omia levyjään, esimerkiksi Eero Raittinen.

## Lähteet

## Aiheesta muualla
La Flèche Wallonne 2012

**La Flèche Wallonne 2012** oli järjestyksessään 76. maantiepyöräilyn La Flèche Wallonne -kilpailu. Se käytiin 194&nbsp;kilometrin reitillä Charleroista Huy'hin 18. huhtikuuta 2012. Joaquim Rodríguez voitti La Flèche Wallonnen karattuaan kilpailun päättäneessä Huy'n nousussa Michael Albasinilta ja Philippe Gilbertiltä.

## Tulokset
Lähde: Cyclingnews

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM.
*UCI Continental Circuits -joukkueet: Accent.jobs-Willems veranda's, Argos-Shimano, Colombia-Coldeportes, Landbouwkrediet-Euphony, Saur-Sojasun, Team Type 1 - Sanofi, Topsport Vlaanderen-Mercator

## Lähteet